Á föstudaginn næsta , 6. desember , er komið að fyrsta opna húsi vetrarins hjá SVFR sem er í samstarfi við Flugubúlluna . Staðsetning er Síðumúli 1 , í sal Garðyrkjufélags Íslands , ( gengið inn frá Ármúla ) . Dagskráin verður sérlega glæsileg þetta kvöldið . Húsið opnar kl. 19.00 og við ætlum að gefa 80 fyrstu gestum kvöldsins hamborgara í tilefni 80 ára afmælis félagsins . Við byrjum um kl. 20.00 á afmælisorðum frá fulltrúa stjórnar SVFR sem einnig fjallar um veiðisvæði félagsins , Guðni Guðbergsson kemur og ræðir um veiðisumarið og hvers er að vænta næsta sumar , Ási Helga og Sigurður Héðinn “ Haugurinn ” kynna bók sína og verða með hana á góðu verði fyrir gesti , myndagetraun og síðast en ekki síst stútfullur happahylur sem inniheldur m.a. veiðileyfi , veiðivörur , veiði - og matreiðslubækur , Veiðikortið o.m.fl .